CELEX: 32018R1903
Language: lt
Date: 2018-12-05 00:00:00
Title: 2018 m. gruodžio 5 d. Komisijos reglamentas (ES) 2018/1903, kuriuo ištaisomi Europos Parlamento ir Tarybos reglamento (EB) Nr. 767/2009 dėl pašarų tiekimo rinkai ir naudojimo IV, VI ir VII priedai ir ištaisomos to reglamento II, IV, V ir VI priedų tam tikrų kalbų redakcijos (Tekstas svarbus EEE.)

6.12.2018   
               
               
                  LT
               
               
                  Europos Sąjungos oficialusis leidinys
               
               
                  L 310/22
               
            
         KOMISIJOS REGLAMENTAS (ES) 2018/1903
         2018 m. gruodžio 5 d.
         kuriuo ištaisomi Europos Parlamento ir Tarybos reglamento (EB) Nr. 767/2009 dėl pašarų tiekimo rinkai ir naudojimo IV, VI ir VII priedai ir ištaisomos to reglamento II, IV, V ir VI priedų tam tikrų kalbų redakcijos
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. liepos 13 d. Europos Parlamento ir Tarybos reglamentą (EB) Nr. 767/2009 dėl pašarų tiekimo rinkai ir naudojimo, iš dalies keičiantį Reglamentą (EB) Nr. 1831/2003 ir panaikinantį Direktyvas 79/373/EEB, 80/511/EEB, 82/471/EEB, 83/228/EEB, 93/74/EEB, 93/113/EB, 96/25/EB bei Sprendimą 2004/217/EB (1), ypač į jo 27 straipsnio 1 dalį,
         kadangi:
         
                     (1)
                  
                  
                     priėmus Komisijos reglamentą (ES) 2017/2279 (2), to reglamento priedo, kuriuo pakeičiama Reglamento (EB) Nr. 767/2009 IV priedo A dalis, 2 punkte buvo nustatyta klaida, susijusi su deklaruojamu druskos rūgštyje netirpstančių pelenų kiekiu; Todėl nebuvo nustatyta 5 % druskos rūgštyje netirpstančių pelenų kiekio nuokrypio dydžiai;
                  
               
                     (2)
                  
                  
                     buvo nustatyta, kad Reglamento (ES) 2017/2279 priedo 3 ir 4 punktuose, kuriais pakeičiami Reglamento (EB) Nr. 767/2009 VI priedo I skyriaus 7 punktas ir VII priedo I skyriaus 8 punktas, praleista dalis teksto. Todėl kilo neaiškumų, susijusių su nuostatų dėl savanoriško juslinių ar maistinių pašarų priedų ženklinimo taikymo sritimi;
                  
               
                     (3)
                  
                  
                     todėl Reglamentas (EB) Nr. 767/2009 turėtų būti atitinkamai ištaisytas;
                  
               
                     (4)
                  
                  
                     Reglamento (ES) 2017/2279 redakcijose anglų, čekų, estų, graikų, ispanų, italų, kroatų, latvių, lenkų, lietuvių, maltiečių, rumunų, slovakų, slovėnų, švedų, vengrų ir vokiečių kalbomis yra klaida: minėtu reglamentu terminas „žali aliejai ir riebalai“ Reglamento (EB) Nr. 767/2009 IV, VI ir VII prieduose pakeistas terminu „žali riebalai“, tačiau per klaidą to reglamento II ir V prieduose tai nebuvo padaryta;
                  
               
                     (5)
                  
                  
                     Reglamento (ES) 2017/2279 redakcijoje vokiečių kalba yra keletas klaidų. To reglamento priedo 2 punkte, kuriuo pakeičiama Reglamento (EB) Nr. 767/2009 IV priedo A dalis, nustatyta klaida, susijusi su drėgnio kiekio procentine dalimi. Reglamento (ES) 2017/2279 priedo 3 punkte, kuriuo pakeičiamas Reglamento (EB) Nr. 767/2009 VI priedas, yra klaidų, susijusių su kvapiųjų junginių santrumpomis ir tikslinėmis rūšimis, kurioms taikomas privalomas ženklinimas, susijęs su lizinu ir metioninu;
                  
               
                     (6)
                  
                  
                     todėl Reglamento (EB) Nr. 767/2009 redakcijos anglų, čekų, estų, graikų, ispanų, italų, kroatų, latvių, lenkų, lietuvių, maltiečių, rumunų, slovakų, slovėnų, švedų, vengrų ir vokiečių kalbomis turėtų būti atitinkamai ištaisytos. Teksto redakcijų kitomis kalbomis taisyti nereikia;
                  
               
                     (7)
                  
                  
                     saugos sumetimais nebūtina nedelsiant pradėti taikyti priedų ištaisymų, todėl siekiant išvengti bereikalingo komercinės veiklos sutrikimo ir kad veiklos vykdytojams nesusidarytų bereikalinga administracinė našta, tikslinga nustatyti pereinamojo laikotarpio priemones, kad būtų galima sklandžiai pereiti prie kitokio ženklinimo;
                  
               
                     (8)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Reglamentas (EB) Nr. 767/2009 ištaisomas taip:
            
                        1.
                     
                     
                        IV priedo A dalies 2 punkto lentelės antroje skiltyje, eilutės „druskos rūgštyje netirpūs pelenai“ langelio įrašas „1–< 5“ pakeičiamas įrašu „1–5“;
                     
                  
                        2.
                     
                     
                        VI priedo I skyriaus 7 punktas pakeičiamas taip:
                        
                                    „7.
                                 
                                 
                                    Nedarant poveikio 6 daliai, jei juslinis arba maistinis pašarų priedas ženklinamas savanoriškai, jo pridėtas kiekis nurodomas vadovaujantis 1 dalimi, arba, jei pašarų priedai priklauso vitaminų, provitaminų ir panašaus poveikio gerai apibrėžtos cheminės sandaros medžiagų funkcinėms grupėms, nurodomas bendras garantuojamas kiekis visu laikymo trukmės laikotarpiu, kaip nurodyta 2 punkte.“;
                                 
                              
                  
                        3.
                     
                     
                        VII priedo I skyriaus 8 punktas pakeičiamas taip:
                        
                                    „8.
                                 
                                 
                                    Nedarant poveikio 7 daliai, jei juslinis arba maistinis pašarų priedas ženklinamas savanoriškai, jo pridėtas kiekis nurodomas vadovaujantis 1 dalimi, arba, jei pašarų priedai priklauso vitaminų, provitaminų ir panašaus poveikio gerai apibrėžtos cheminės sandaros medžiagų funkcinėms grupėms, nurodomas bendras garantuojamas kiekis visu laikymo trukmės laikotarpiu, kaip nurodyta 2 punkte.“;
                                 
                              
                  
                        4.
                     
                     
                        II priedo 5 punkte ir V priedo lentelės trečioje skiltyje 3, 5, 12, 15, 16 ir 18 eilutėse žodžiai „žali aliejai ir riebalai“ pakeičiami terminu „žali riebalai“;
                     
                  
                        5.
                     
                     
                        
                           (netaikoma teksto redakcijai lietuvių kalba)
                        
                     
                  
         
            2 straipsnis
            
               1.   Pašarines žaliavas ir kombinuotuosius pašarus, kurie yra paženklinti iki 2019 m. gruodžio 26 d. laikantis taisyklių, taikytų iki 2018 m. gruodžio 26 d., galima toliau teikti rinkai ir naudoti, kol pasibaigs turimos atsargos, jei jie skirti maistiniams gyvūnams.
            
            
               2.   Pašarines žaliavas ir kombinuotuosius pašarus, kurie yra paženklinti iki 2020 m. gruodžio 26 d. laikantis taisyklių, taikytų iki 2018 m. gruodžio 26 d., galima toliau teikti rinkai ir naudoti, kol pasibaigs turimos atsargos, jei jie skirti nemaistiniams gyvūnams.
            
         
         
            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. gruodžio 5 d.
            
               
                  Komisijos vardu
               
               
                  Pirmininkas
               
               Jean-Claude JUNCKER
            
         
         
            (1)  OL L 229, 2009 9 1, p. 1.
         
            (2)  2017 m. gruodžio 11 d. Komisijos reglamentas (ES) 2017/2279, kuriuo iš dalies keičiami Europos Parlamento ir Tarybos reglamento (EB) Nr. 767/2009 dėl pašarų tiekimo rinkai ir naudojimo II, IV, VI, VII ir VIII priedai (OL L 328, 2017 12 12, p. 3).